ai4bharat/Pralekha huggingface dataset:
ఆర్థిక మంత్రిత్వ శాఖ
స్థానిక సెంట్రల్ జి.ఎస్.టి. అధికారుల సహకారంతో కాన్పూర్లో సోదాలు ప్రారంభిన - డైరెక్టరేట్ జనరల్ ఆఫ్ జి.ఎస్.టి. ఇంటెలిజెన్స్ , అహ్మదాబాద్ అధికారులు
నిర్దిష్ట నిఘా సమాచారం మేరకు, స్థానిక సెంట్రల్ జి.ఎస్.టి. అధికారుల సహకారంతో, డైరెక్టరేట్ జనరల్ ఆఫ్ జి.ఎస్.టి. ఇంటెలిజెన్స్ , అహ్మదాబాద్ అధికారులు 22.12.2021 తేదీన కాన్పూర్లో సోదాలు ప్రారంభించారు. శిఖర్ బ్రాండ్ పాన్ మసాలా మరియు పొగాకు ఉత్పత్తుల తయారీదారులైన కాన్పూర్ లోని లు త్రిమూర్తి ఫ్రాగ్రెన్స్ ప్రైవేట్ లిమిటెడ్ సంస్థతో పాటు, ఆ ఉత్పత్తుల రవాణా కార్యకలాపాలు నిర్వహిస్తున్న కాన్పూర్, ట్రాన్స్పోర్ట్ నగర్ లోని గణపతి రోడ్ క్యారియర్స్ సంస్థ కార్యాలయం / గోడౌన్లలో ఈ సోదాలు జరిగాయి.
చట్ట నిబంధనల ప్రకారం చెల్లించవలసిన పన్ను చెల్లించకుండా తయారీదారులు తమ ఉత్పత్తులను రహస్యంగా సరఫరా చేస్తున్నట్లు అధికారులు సమాచారం అందుకున్నారు. సరకులను తరలించే సమయంలో ఇ-వే బిల్లులు తయారు చేయకుండా నివారించడానికి, ఒక పూర్తి ట్రక్కు నిండా సరుకు రవాణా చేస్తూ, వాటి విలువ 50,000 రూపాయల కంటే తక్కువగా ఉన్నట్లు ప్రకటిస్తూ, ఉనికిలో లేని సంస్థల పేరుతో రవాణా సంస్థ తరచుగా అనేక ఇన్వాయిస్ లు రూపొందించినట్లు సమాచారం వచ్చింది. దీనికి తోడు, ఆ రవాణా సంస్థ అటువంటి రహస్య సరఫరా ద్వారా లభించే ఆదాయాన్ని నగదు రూపంలో సేకరించి, తమ కమిషన్ మినహాయించుకుని, ఆ తర్వాత, ఆ మొత్తాన్ని తయారీ సంస్థ కు అందజేయడం జరుగుతోంది.
ఇన్వాయిస్ లు మరియు ఈ-వే బిల్లులు లేకుండా ఫ్యాక్టరీ నుండి బయటకు వచ్చిన అటువంటి 4 ట్రక్కులను, అధికారులు ముందుగా ఫ్యాక్టరీ ప్రాంగణం వెలుపల, విజయవంతంగా అడ్డగించి, స్వాధీనం చేసుకుని, తమకు అందిన నిఘా సమాచారాన్ని ధృవీకరించారు.
ఫ్యాక్టరీ ఆవరణలో, భౌతికంగా ఉన్న సరకుల వివరాలను పరీక్షించిన సమయంలో, ముడి పదార్థాలు, పూర్తయిన ఉత్పత్తులు తక్కువగా ఉన్నట్టు తేలడంతో, పూర్తయిన ఉత్పత్తులను రహస్యంగా తరలించినట్లు గుర్తించడం జరిగింది. జి.ఎస్.టి. చెల్లించకుండా వస్తువులు తరలించినట్టు, కంపెనీ తరఫున అధీకృత సంతకం చేసే వ్యక్తి అంగీకరించారు.
జి.ఎస్.టి. చెల్లించకుండా వస్తువుల రవాణా కోసం గతంలో ఉపయోగించిన 200 కంటే ఎక్కువ నకిలీ ఇన్వాయిస్ లను కూడా రవాణా సంస్థ, గణపతి రోడ్ క్యారియర్స్ ప్రాంగణం నుండి స్వాధీనం చేసుకోవడం జరిగింది. నకిలీ ఇన్వాయిస్ ల ముసుగులో ఈ-వే బిల్లులు లేకుండా సరుకులు రవాణా చేసి, అమ్మకం ద్వారా వచ్చిన మొత్తాన్ని ఉత్పత్తిదారునికి అందజేయడానికి నగదు రూపంలో సేకరించినట్లు, రవాణా సంస్థ అంగీకరించింది. రవాణా సంస్థ నుండి 1.01 కోట్ల రూపాయల నగదు స్వాధీనం చేసుకోవడం జరిగింది.
నిఘా వర్గాలకు అందిన సమాచారం ఆధారంగా, ఈ కంపెనీ కి ఎక్కువగా నగదు రూపంలో పెర్ఫ్యూమరీ కాంపౌండ్ లను సరఫరా చేస్తున్న, కాన్పూర్, ఆనంద్ పురి లోని 143 లో ఉన్న కన్నౌజ్, ఉత్తరప్రదేశ్ కు చెందిన ఓడోచెమ్ ఇండస్ట్రీస్ సంస్థ భాగస్వాముల నివాస ప్రాంగణాల్లో సోదాలు చేయడం జరిగింది. అమ్మకాల ద్వారా వచ్చిన నగదును ఆ ప్రాంగణంలో రహస్యంగా ఉంచినట్లు అనుమానించడం జరిగింది.
వారి నివాస ప్రాంగణంలో సోదాలు నిర్వహిస్తున్న సమయంలో భారీ మొత్తంలో కాగితాల్లో చుట్టిన నగదు బయటపడింది. కాన్పూర్ లోని స్టేట్ బ్యాంక్ ఆఫ్ ఇండియా అధికారుల సహాయంతో ప్రారంభించిన నగదు లెక్కింపు ప్రక్రియ 24.12.2021 తేదీ సాయంత్రం వరకు కొనసాగే అవకాశం ఉంది. మొత్తం నగదు 150 కోట్ల రూపాయలకు పైగా ఉంటుందని అంచనా. తదుపరి విచారణలు పెండింగ్ లో ఉన్న సమయంలో, సి.జి.ఎస్.టి. చట్టంలోని సెక్షన్-67 నిబంధనల ప్రకారం, నగదును స్వాధీనం చేసుకోవాలని సంబంధిత అధికారులు ప్రతిపాదించారు.
పన్ను బకాయిల కింద ఇప్పటివరకు 3.09 కోట్ల రూపాయలు రాబట్టడం జరిగింది. సున్నితమైన ఈ విచారణలో అవసరమైన తదుపరి చర్యలు కొనసాగుతున్నాయి.
ప్రధాన మంత్రి కార్యాలయం
జర్మనీ ఫెడరల్ రిపబ్లిక్ ఛాన్సలర్ తో సమావేశమైన ప్రధానమంత్రి శ్రీ నరేంద్ర మోదీ
ప్రధానమంత్రి శ్రీ నరేంద్రమోదీ జర్మన్ ఫెడరల్ రిపబ్లిక్ ఛాన్సలర్ హిజ్ ఎక్సలెన్సీ ఓలాఫ్ షోల్జ్ తో ద్వైపాక్షిక సమావేశం నిర్వహించారు. ఇండియా జర్మనీల మధ్య ఆరోవిడత, ద్వైవార్షిక అంతర్ ప్రభుత్వ సంప్రదింపులకు  ముందస్తుగా ఈ సమావేశం జరిగింది.
(ఈ సందర్భంగా ప్రధానమంత్రి కి గౌరవ వందనం సమర్పించారు. జర్మన్ ఫెడరల్ రిపబ్లిక్ ఛాన్సలర్ షోల్జ్ ప్రధానమంత్రికి సాదర స్వాగతం పలికారు. ద్వైపాక్షిక సహకారం, వ్యూహాత్మక భాగస్వామ్యానికి సంబంధించిన పలు అంశాలు ,ప్రాంతీయ, అంతర్జాతీయ పరిణామాలు ఈ సందర్భంగా చర్చకు వచ్చాయి.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
వైద్యపరికరాల ఉత్పత్తి కోసం భారత్ ఎలక్ట్రానిక్స్ లిమిటెడ్  తో కలిసి పనిచేస్తున్న సి.ఎస్.ఐ.ఆర్.-నేషనల్ కెమికల్ లాబరేటరీ .
భారదేశ వ్యాప్తంగా భారీగా ఉత్పత్తి చేసే తయారీదారులకు ఉచితంగా హార్డ్ వేర్ మరియు సాఫ్ట్ వేర్ సిద్ధం.
సి.ఎస్.ఐ.ఆర్. లో భాగమైన ప్రయోగశాల, సి.ఎస్.ఐ.ఆర్.-ఎన్.సి.ఎల్. పూణే, తన వెంచర్ సెంటర్ ద్వారా ఆవిష్కరణ మరియు వ్యవస్ధాపకతను పోషించడంలో గత దశాబ్ద కాలంగా ముందు వరుసలో ఉంది. ఇప్పుడు కరోనా వ్యాప్తి కి వ్యతిరేకంగా జరుగుతున్న పోరాటంలో కూడా ఈ కేంద్రానికి చెందిన ఆవిష్కరణలు సహాయపడుతున్నాయి.
వాటిలో కరోనా వ్యాప్తి ని అరికట్టడానికి ఉపయోగపడే రెండు ఇటీవలి ఆవిష్కరణల గురించి ఇప్పుడు తెలుసుకుందాం:
1) డిజిటల్ ఐ.ఆర్. థెర్మో మీటర్ :
కరోనా వైరస్ వ్యాప్తిని అరికట్టే చర్యల్లో ముఖ్యంగా ఉపయోగపడే ఒక పరికరం "డిజిటల్ ఐ.ఆర్. థెర్మో మీటర్" ను
శ్రీ ప్రతీక్ కులకర్ణి నాయకత్వంలో సి.ఎస్.ఐ.ఆర్.-ఎన్.సి.ఎల్. కు చెందిన అంకురసంస్థ బి.ఎం.ఈ.కే. అభివృద్ధి చేసింది. ఈ పరికరానికి విద్యుత్ ను అందించడానికి మొబైల్ ఫోను లేదా పవర్ బ్యాంకు ను ఉపయోగించవచ్చు. ఐ.ఆర్. థెర్మో మీటర్ ను దేశవ్యాప్తంగా భారీగా ఉత్పత్తి చేయడానికి అవసరమైన హార్డ్ వేర్ మరియు సాఫ్ట్ వేర్ తో కూడిన పూర్తి సాంకేతిక పరిజ్ఞానం పూర్తిగా ఉచితంగా అందుబాటులో ఉంది. ఈ థర్మోమీటర్లను ఉత్పత్తి దారులు భారీ ఎత్తున తయారుచేసి, స్థానికంగా ఉన్న డిమాండ్ ను చేరుకోడానికి ఈ కృషి ఎంతగానో ఉపయోగపడుతుంది. బి.ఈ.ఎల్.  భాగస్వామ్యంతో ఇప్పుడు వీటిని భారీ ఎత్తున ఉత్పత్తి చేస్తున్నారు. ప్రస్తుతం ప్రాధమికంగా పంపిణీ చేసి, పరీక్ష చేయడానికి వంద ప్రొటోటైప్ యూనిట్లు బెంగుళూరు లోని టి.యు.వి. రెయిన్ ల్యాండ్ ఇండియా ప్రైవేట్ లిమిటెడ్ వద్ద సిద్ధంగా ఉన్నాయి.
2) ఆక్సిజన్ ఎన్రిచ్ మెంట్ యూనిట్  :
కోవిడ్-19 రోగులకు ఊపిరి తిత్తులు సరిగా పనిచేయకపోవడం వలన, వారికి అవసరమైన ఆక్సిజన్ అందించడం చాలా ముఖ్యం. గాలిలో ఉన్న ఆక్సీజన్ సాంద్రతను 21-22 శాతం నుండి 38-40 శాతానికి పేర్చడానికి ఆక్సిజన్ ఎన్రిచ్ మెంట్ యూనిట్  లను సి.ఎస్.ఐ.ఆర్.-ఎన్.సి.ఎల్. మరియు జెనరిక్ మెంబ్రేన్స్ అంకురసంస్థ అభివృద్ధి చేసింది. ఎన్ .సి.ఎల్. లోని పాలిమర్ సైన్స్ & ఇంజనీరింగ్ డివిజన్ అధిపతి డాక్టర్ ఉల్హాస్ ఖరుల్ ఈ అంకురసంస్థను స్థాపించారు. ఇళ్లలోనూ, ఆసుపత్రుల్లోనూ గాలిలోని స్వచ్ఛమైన ఆక్సిజన్ ను రోగులకు అందించడానికి వీలుగా ఓ.ఈ.యు. లలో గాలిని వడబోసే ఫైబర్ మెంబ్రేన్ బండిల్స్ ఉంటాయి. పూణే లో సిద్ధంగా ఉన్న ప్రోటో టైపు యూనిట్లను పరీక్ష / ధ్రువీకరణ కోసం బెంగుళూరు లోని టి.యు.వి. రెయిన్ ల్యాండ్ ఇండియా ప్రైవేట్ లిమిటెడ్ కు పంపుతున్నారు. పూణే లోని ఎన్.సి.ఎల్. ప్రస్తుతం సుమారు 10 ఓ.ఈ.యూ. యంత్రాలను తయారుచేస్తుంది. పరీక్షల అనంతరం, ఉత్పత్తి సామర్ధ్యాన్ని పెంచుతారు.
పూణే లోని పోలీసు డిప్యూటీ కమిషనర్ కు ఐదు ఇన్ఫ్రారెడ్ నాన్-కాంటాక్ట్ థెర్మోమీటర్లను అందజేశారు.
జెనరిక్-ఎన్.సి.ఎల్. ఆక్సిజన్ ఎన్రిచ్ మెంట్ యూనిట్ యంత్రాన్ని పరీక్షార్థం పూణే సమీపంలోని ఒక మెడికల్ సెంటర్ లో ఒక రోగి శ్వాస తీసుకునే మాస్క్ కు అమర్చారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఎంఎస్ఎంఈల విభాగంలో ఆత్మనిర్భర్
దేశంలోని ఎంఎస్ఎంఈలతో పాటు చిన్న వ్యాపారాలపై కోవిడ్-19 యొక్క ప్రతికూల ప్రభావాన్ని తగ్గించడానికి ఆత్మ నిర్భర్ భారత్ అభియాన్ కింద ప్రభుత్వం అనేక కార్యక్రమాలు చేపట్టింది. వాటిలో కొన్ని:
- ఒత్తిడిలో ఉన్న ఎంఎస్ఎంఈలకు రూ.20,000 కోట్ల సబార్డినేట్ రుణం.
- ఎంఎస్ఎంఈలతో పాటు వ్యాపారాల కోసం రూ.3 లక్షల కోట్ల ఎమర్జెన్సీ క్రెడిట్ లైన్ గ్యారెంటీ స్కీమ్ .
- సెల్ఫ్ రిలయన్ట్ ఇండియా ఫండ్ ద్వారా రూ.50,000 కోట్ల ఈక్విటీ ఇన్ఫ్యూషన్.
- ఎంఎస్ఎంఈల వర్గీకరణకు కొత్తగా సవరించిన ప్రమాణాలు.
- ఈజ్ ఆఫ్ డూయింగ్ బిజినెస్ కోసం 'ఉద్యమ్ రిజిస్ట్రేషన్' ద్వారా ఎంఎస్ఎంఈల కొత్త రిజిస్ట్రేషన్.
- రూ. 200 కోట్ల వరకూ గ్లోబల్ టెండర్లు లేవు.
ఎంఎస్ఎంఈలకు సహకారం మరియు అభివృద్ధి అనేది నిరంతర ప్రక్రియ. ఎంఎస్ఎంఈలు ఎదుర్కొంటున్న సమస్యలు మరియు సవాళ్లను అంచనా వేయడానికి భారత ప్రభుత్వం, సెమినార్లు, వీడియో కాన్ఫరెన్సింగ్, మీటింగ్ మొదలైన వాటి ద్వారా వాటాదారులు, పరిశ్రమల సంఘాలు, వ్యక్తిగత సంస్థలు, రాష్ట్ర ప్రభుత్వంతో క్రమం తప్పకుండా సంభాషిస్తుంది.ఎంఎస్ఎంఈ మంత్రిత్వ శాఖ ఎంఎస్ఎంఈల ప్రమోషన్ మరియు అభివృద్ధి కోసం వివిధ పథకాలు మరియు కార్యక్రమాలను అమలు చేస్తుంది. ఈ పథకాలు మరియు కార్యక్రమాలలో ప్రధానమంత్రి ఉపాధి కల్పన కార్యక్రమం , సాంప్రదాయ పరిశ్రమల పునరుత్పత్తి కోసం నిధి పథకం , ఆవిష్కరణలను ప్రోత్సహించే పథకం, గ్రామీణ పరిశ్రమ & వ్యవస్థాపకత , మైక్రో మరియు స్మాల్ కోసం క్రెడిట్ గ్యారెంటీ స్కీమ్ మైక్రో అండ్ స్మాల్ ఎంటర్ప్రైజెస్ క్లస్టర్ డెవలప్మెంట్ ప్రోగ్రామ్  మొదలైన కార్యక్రమాలు ఉన్నాయి.
ఎంఎస్ఎంఈలు సాంకేతికంగా ఎదగడానికి మరియు వారి పోటీతత్వాన్ని పెంపొందించడానికి సహాయం చేయడానికి, దేశవ్యాప్తంగా కొత్త టెక్నాలజీ సెంటర్లు  మరియు ఎక్స్టెన్షన్ సెంటర్లను ఎంఎస్ఎంఈ మంత్రిత్వ శాఖ ఏర్పాటు చేసింది. ఈ టీసీలు/ఈసీలు ఎంఎస్ఎంఈలు మరియు నైపుణ్యం కోరేవారికి సాంకేతికత మద్దతు, నైపుణ్యం, ఇంక్యుబేషన్ మరియు కన్సల్టెన్సీ వంటి వివిధ సేవలను అందిస్తాయి. నైపుణ్యం కోరేవారి ఉపాధిని మెరుగుపరచడం, ఎంఎస్ఎంఈల పోటీతత్వం మరియు దేశంలో కొత్త ఎంఎస్ఎంఈల సృష్టికి దారితీస్తాయి. దీనికి అదనంగా భారత ప్రభుత్వం దాని 18 సాంకేతిక కేంద్రాల ద్వారా నిర్మాణాత్మకమైన మాడ్యులర్, ఆచరణాత్మకంగా ఆధారితమైన, విద్యావంతులైన యువత మరియు పరిశ్రమల సాంకేతిక నిపుణులకు శిక్షణ అందించడం ఆధారంగా వివిధ నైపుణ్యాభివృద్ధి శిక్షణా కార్యక్రమాలను నిర్వహిస్తుంది. ప్రపంచ సాంకేతిక పురోగమనాలకు అనుగుణంగా అన్ని కోర్సులు క్రమం తప్పకుండా నవీకరించబడతాయి. దీని ప్రకారం, 76 కోర్సులు నేషనల్ స్కిల్ క్వాలిఫికేషన్ ఫ్రేమ్ వర్క్ , మినిస్ట్రీ ఆఫ్ స్కిల్ డెవలప్మెంట్ & ఎంటర్ప్రెన్యూర్షిప్కు అనుగుణంగా ఉన్నాయి.
సూక్ష్మ చిన్న మరియు మధ్య తరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభలో లిఖితపూర్వక సమాధానంలో ఈ సమాధానం ఇచ్చారు.
రక్షణ మంత్రిత్వ శాఖ
సహ అభివృద్ధి, సహ ఉత్పత్తి, సరఫరా గొలుసులను ఏకం & బలోపేతం చేయడం, జాయింట్ వెంచర్ల ఏర్పాటు, ప్రపంచంలో భారత్లో ఉత్పత్తి వ్యవస్థ ఏర్పాటుకు అంతర్జాతీయ ఒఎంలను ఆహ్వానించిన రక్షణ మంత్రి
ఎయిరో ఇండియా -2023 సందర్భంగా ఒఇఎంల సిఇఒలతో సమావేశమైన శ్రీ రాజ్నాథ్ సింగ్
పోటీ భూమి ఖర్చులు, నైపుణ్యం కలిగిన మానవ పెట్టుబడి, బలమైన స్టార్టప్ పర్యావరణ వ్యవస్థ & భారీ రక్షణ మార్కెట్ వంటి ప్రయోజనాలను భారత్ అందిస్తుందిః రక్షణ మంత్రి
రక్షణమంత్రి శ్రీ రాజ్నాథ్ సింగ్ ఒరిజినల్ ఎక్విప్మెంట్ మాన్యుఫాక్చరర్స్  సిఇఒలతో14వ ఎయిరో ఇండియా సందర్భంగా 14 ఫిబ్రవరి, 2023న సమావేశమయ్యారు. ఈ సంభాషణ సందర్భంగా అంతర్జాతీయ రక్షణ పరిశ్రమకు భారతదేశం పోటీ భూమి ధర ఖర్చులను, నైపుణ్యం కలిగిన మానవ పెట్టుబడి, శక్తివంతమైన స్టార్టప్ పర్యావరణ వ్యవస్థ, అంతర్జాతీయ రక్షణ పరిశ్రమకు భారీ దేశీయ రక్షణ మార్కెట్ వంటి చెప్పుకోదగిన ప్రయోజనాలను భారత్ అందిస్తుందని ఆయన పట్టి చూపారు. ప్రపంచవ్యాప్తంగా ఉన్న రక్షణ తయారీ కంపెనీలు భారతదేశ వృద్ధి కథలో భాగం కావడానికి ఇది అందరికీ విజయాన్ని ఇచ్చే పరిస్థితిగా ఆయన అభివర్ణించారు.
కీలకమైన రంగంలో స్వయం సమృద్ధిని సాధించడంతో పాటుగా, మా ప్రజలకు ఉపాధి కల్పించడం అన్న రెండు లక్ష్యాలను రక్షణ ఉత్పత్తి సాధిస్తోందంటూ శ్రీ రాజ్నాథ్ సింగ్ భారత రక్షణ రంగ ప్రాముఖ్యతను నొక్కి చెప్పారు. రక్షణ పారిశ్రామిక కారిడార్లకు పెట్టుబడుల కోసం ఉత్తర్ప్రదేశ్, తమిళనాడు రాష్ట్ర ప్రభుత్వాలు ఇస్తున్న ప్రేరకాల గురించి, భారతదేశంలో రక్షణ ఉత్పత్తిలో ఎఫ్డిఐలను ప్రోత్సహించేందుకు కేంద్ర ప్రభుత్వ విధానాలు, భాగస్వాముల ప్రయోజనాలను పరిరక్షించేందుకు బలమైన న్యాయవ్యవస్థ, వ్యాపారం చేయడాన్ని మరింత సులభతరం చేయడం కోసం చేస్తున్న యత్నాల గురించి ఆయన ప్రస్తావించారు.
సహ అభివృద్ధి, సహ ఉత్పత్తి, సరఫరాలంకెలను ఏకం చేయడం, జాయింట్ వెంచర్లు, ఇలా భారతదేశంలో ఉత్పత్తిని ప్రారంభించి ప్రపంచానికి తయారుచేసేందుకు అవకాశాలున్నాయని ఆయన అన్నారు. భారతీయ రక్షణ ఉత్పత్తిలో అంతర్జాతీయ పెట్టుబడులకు సౌకర్యం కల్పించేందుకు సిఇఒలు తమ సూచనలను చేశారు. ప్రైవేటు పరిశ్రమలకు నియంత్రణా అడ్డంకులను తొలగించేందుకు ప్రభుత్వం కృషి చేస్తుందని రక్షణ మంత్రి హామీ ఇచ్చారు.
జనరల్ అటామిక్స్, శాఫ్రాన్, బోయింగ్, ఎంబ్రీర్, రఫేల్ అడ్వాన్స్డ్ సిస్టంస్ సిఇఒలు, సీనియర్ మేనేజ్మెంట్ ఈ ముఖాముఖి సమావేశానికి హాజరయ్యారు. రక్షణ కార్యదర్శి శ్రీ గిరిధర్ అరమనె, డిజి  శ్రీ పంకజ్ అగ్రవాల్, రక్షణ ఉత్పత్తి అదనపు కార్యదర్శి శ్రీ టి. నటరాజన్, రక్షణ మంత్రిత్వ శాఖకు చెందిన ఇతర సీనియర్ అధికారులు కూడా ఈ సమావేశానికి హాజరయ్యారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఈ ఏడాది పంజాబ్, హర్యానా మరియు ఉత్తరప్రదేశ్ లోని 8 జాతీయ రాజధాని ప్రాంత జిల్లాలలో గణనీయంగా తగ్గిన వరి అవశేషాల దగ్ధం సంఘటనలు 2021 తో పోలిస్తే ఈ ఏడాది తక్కువ సంఘటనలు
గత నెలలో 1795 అగ్ని ప్రమాదాలు నమోదు; గత ఏడాది ఇదే సమయంలో వీటి సంఖ్య 4854 గా ఉంది
పంజాబ్, హర్యానా, ఉత్తరప్రదేశ్ రాష్ట్రాలు రూపొందించిన కార్యాచరణ కార్యక్రమాన్ని రోజువారీగా పర్యవేక్షిస్తున్న కమిషన్ అఫ్ ఎయిర్ క్వాలిటీ మేనేజ్మెంట్
డిప్యూటీ కమిషనర్ తో సహా హర్యానా,పంజాబ్,ఉత్తరప్రదేశ్ అధికారులతో తరచూ సమావేశం అవుతున్న కమిషన్ అఫ్ ఎయిర్ క్వాలిటీ మేనేజ్మెంట్
ప్రస్తుత పంట కాలంలో పంజాబ్, హర్యానా మరియు ఉత్తరప్రదేశ్ లోని 8 జాతీయ రాజధాని జిల్లాలలో రైతులు వరి అవశేషాలను దగ్ధం చేయకుండా చూడడానికి కమిషన్ అఫ్ ఎయిర్ క్వాలిటీ మేనేజ్మెంట్ చర్యలను అమలు చేస్తున్నది. వరి అవశేషాలను దగ్ధం చేయడం వల్ల కలిగే వాతావరణ కాలుష్యాన్ని నివారించి, గాలి నాణ్యతను రక్షించడానికి సెప్టెంబర్ 15 వ తేదీ నుంచి కమిషన్ అఫ్ ఎయిర్ క్వాలిటీ మేనేజ్మెంట్ ఈ చర్యలను అమలు చేస్తూ పరిస్థితిని పర్యవేక్షిస్తోంది.
కమిషన్ అఫ్ ఎయిర్ క్వాలిటీ మేనేజ్మెంట్ కోసం ఇస్రో సేకరించిన సమాచారం ప్రకారం వరి అవశేషాలను దగ్ధం చేసే సంఘటనలు పంజాబ్ లో 69.49%, హర్యానాలో 18.28%, ఉత్తరప్రదేశ్ లోని 8 జాతీయ రాజధాని ప్రాంత జిల్లాలలో 47.61% వరకు తగ్గాయి. గత నెలలో చోటు చేసుకున్న సంఘటనలను గత ఏడాది ఇదే నెలలో నమోదైన సంఘటనలతో పోల్చి చూసి ఇస్రో ఈ వివరాలను రూపొందించింది.
ప్రస్తుత సంవత్సరం ఒక నెల కాలంలో పంజాబ్ లో 1286 వరి అవశేషాలను దగ్ధం అయినట్టు గుర్తించారు. గత ఏడాది ఇదే సమయంలో ఇటువంటి సంఘటనలు 4216 వరకు నమోదు అయ్యాయి. హర్యానాలో ఈ ఏడాది 487 సంఘటనలు నమోదు కాగా గత ఏడాది ఇదే సమయంలో 596 సంఘటనలు నమోదు అయ్యాయి. ఉత్తరప్రదేశ్ పరిధిలో ఉన్న 8 జాతీయ రాజధాని ప్రాంత జిల్లాల్లో ఈ గత ఏడాది 42 సంఘటనలు చోటు చేసుకున్నాయి. ఈ ఏడాది 22 సంఘటనలు నమోదు అయ్యాయి.
ఢిల్లీ, రాజస్థాన్ లోని రెండు రాజధాని ప్రాంత జిల్లాల్లో ఒక్క సంఘటన కూడా నమోదు కాలేదు. పంజాబులో సెప్టెంబర్ 16 న, హర్యానాలో 28 న, ఉత్తరప్రదేశ్ రాజధాని ప్రాంత జిల్లాలో 18 న ఈ ఏడాది అవశేషాలను దగ్ధం చేసినట్టు నమోదయ్యింది.
పంజాబ్ లోని అమృతసర్, త్రన్ తరన్, పాటియాలా, లూథియానా ప్రాంతాల్లో వరి అవశేషాలను ఎక్కువగా దగ్ధం చేస్తుంటారు. మొత్తం సంఘటనల్లో 72% ఈ ప్రాంతాల నుంచి నమోదవుతుంటాయి. హర్యానాలో కర్నాల్, కైతాల్, కురుక్షేత్ర ప్రాంతాలు అవశేషాలను ఎక్కువగా దగ్ధం చేసే ప్రాంతాలుగా గుర్తించారు. మొత్తం సంఘటనలో ఈ మూడు జిల్లాల నుంచి 80% వరకు నమోదవుతున్నాయి.
వరి అవశేషాలను దగ్ధం చేసే కార్యక్రమాన్ని నిర్మూలించడానికి పంజాబ్, హర్యానా, ఉత్తరప్రదేశ్ రాష్ట్రాలతో కమిషన్ అఫ్ ఎయిర్ క్వాలిటీ మేనేజ్మెంట్ సంప్రదింపులు జరుపుతూ దేనికోసం రూపొందిన కార్యాచరణ ప్రణాళిక అమలు జరిగేలా చర్యలను అమలు చేస్తున్నది. దీనిపై పంజాబ్, హర్యానా,ఉత్తరప్రదేశ్ రాష్ట్రాల అధికారులు, జిల్లా కలెక్టర్లు/ జిల్లా మేజిస్ట్రేట్లతో కమిషన్ అఫ్ ఎయిర్ క్వాలిటీ మేనేజ్మెంట్ తరచు సమావేశాలను నిర్వహిస్తోంది.
2021 సెప్టెంబర్ 14 నాటికి పంజాబ్, హర్యానా, ఉత్తరప్రదేశ్ రాష్ట్రాలలో 1795 ప్రాంతాల్లో అవశేషాలను దగ్ధం చేసినట్టు సమాచారం అందింది. వీటిలో 663 ప్రాంతాలను సంబంధిత రాష్ట్రాల అధికారులు, ఎన్ఫోర్స్మెంట్ ఏజెన్సీలు తనిఖీ చేసి 252 పర్యావరణ పరిహార కేసులను నమోదు చేశారు.
రానున్న కొన్ని వారాల్లో పంటల కోత ఎక్కువగా జరుగుతుంది. దీనిని దృష్టిలో ఉంచుకుని అవశేషాలను దగ్ధం చేయడాన్ని నివారించడానికి రూపొందించిన కార్యాచరణ కార్యక్రమాన్ని పటిష్టంగా అమలు చేయడానికి రాష్ట్ర ప్రభుత్వాలు సిద్ధం అవుతున్నాయి.
ప్రధాన మంత్రి కార్యాలయం
చెన్నైలో జరిగిన 44వ చెస్ ఒలింపియాడ్ లో కాంస్య పతకం గెలుచుకున్న ఇండియా బి టీమ్ , ఇండియా ఎ టీమ్  రెండింటినీ అభినందించిన ప్రధానమంత్రి
44వ చెస్ ఒలింపియాడ్ కు ఆతిథ్యం ఇచ్చినందుకు తమిళనాడు ప్రభుత్వానికి, ప్రజలకు ప్రధానమంత్రి ప్రశంసలు
చెన్నైలో జరిగిన 44వ చెస్ ఒలింపియాడ్ లో కాంస్య పతకం సాధించిన ఇండియా బి టీమ్ , ఇండియా ఎ టీమ్  రెండింటికీ ప్రధానమంత్రి శ్రీ నరేంద్ర మోదీ అభినందనలు తెలియచేశారు. 44వ చెస్ ఒలింపియాడ్ కు ఆతిథ్యం ఇచ్చినందుకు, ప్రపంచం యావత్తును ఆహ్వానించినందుకు, అసాధారణమైన సంస్కృతి, ఆతిథ్య సేవలు ప్రదర్శించినందుకు తమిళనాడు ప్రజలను, ప్రభుత్వాన్ని ప్రధానమంత్రి ప్రశంసించారు.
ప్రధానమంత్రి ఈ దిగువ ట్వీట్ లు చేశారు :
“చెన్నైలో ఇప్పుడే ముగిసిన 44వ చెస్ ఒలింపియాడ్లో భారత టీమ్ లు ప్రోత్సాహకరమైన క్రీడాస్ఫూర్తిని ప్రదర్శించాయి. కాంస్య పతకం సాధించినందుకు ఇండియా బి టీమ్ , ఇండియా ఎ టీమ్  రెండింటినీ నేను అభినందిస్తున్నాను. దేశంలో చెస్ భవిష్యత్తుకు ఇది దోహదపడుతుంది”.
“దేశానికి పతకాలు అందించిన గుకేశ్.డి, నిహాల్ శరీన్, అర్జున్ ఎరిగైసి, ప్రజ్ఞానంద, వైశాలి, తానియా సచ్ దేవ్, దివ్య దేశ్ ముఖ్ లకు నా అభినందనలు. వారంతా అసాధారణ క్రీడాకారులు. అద్భుతమైన ప్రతిభా, సామర్థ్యాలు ప్రదర్శించారు. వారికి భవిష్యత్తులో కూడా మరిన్ని విజయాలు చేకూరాలని ఆకాంక్షిస్తున్నాను”.
“తమిళనాడు ప్రజలు, ప్రభుత్వం 44వ చెస్ ఒలింపియాడ్ కు అద్భుత అతిథులు. ప్రపంచం యావత్తును ఆహ్వానించినందుకు, అద్భుత సంస్కృతి, ఆతిథ్యం ప్రదర్శించినందుకు వారిని ప్రశంసిస్తున్నాను” అన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 167.87 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 15,33,921
మొత్తం కేసుల్లో క్రియాశీల కేసులు 3.67%
ప్రస్తుత రికవరీ రేటు 95.14%
గత 24 గంటల్లో 2,59,107 మంది కోలుకున్నారు. దీంతో, కోలుకున్నవారి మొత్తం సంఖ్య 3,97,70,414 కు పెరిగింది.
గత 24 గంటల్లో 1,72,433 కొత్త కేసులు నమోదయ్యాయి.
రోజువారీ పాజిటివిటీ రేటు 10.99%
వారపు పాజిటివిటీ రేటు 12.98%
గత 24 గంటల్లో చేసిన 15,69,449 కొవిడ్ పరీక్షలతో కలిపి ఇప్పటివరకు 73.41 కోట్ల పరీక్షలు చేశారు.
రక్షణ మంత్రిత్వ శాఖ
సైనిక పాఠశాలల విద్యార్థులు
'నేషనల్ డిఫెన్స్ అకాడమీ'లో ప్రవేశానికి విద్యార్థులను విద్యాపరంగా, శారీరకంగా, మానసికంగా సిద్ధం చేయడం సైనిక పాఠశాలల ప్రాథమిక లక్ష్యం. 33 సైనిక పాఠశాలల విద్యార్థుల్లో అత్యుత్తమ విద్యా నైపుణ్యాలను వివిధ దశల్లో పెంచుతారు. దగ్గరుండి శిక్షణ ఇవ్వడం & విద్యార్థుల పురోగతిని నిశితంగా పర్యవేక్షించడం, నెమ్మదిగా నేర్చుకునేవారికి పునరుశ్ఛరణ తరగతులు, సరికొత్త బోధన అభ్యాసాల పరిచయం, ఇన్-సర్వీస్ కోర్సు, ఉపాధ్యాయులకు శిక్షణ, విద్యార్థుల కోసం అతిథుల ఉపన్యాసాలు & ప్రేరణనిచ్చే పర్యటనలు మొదలైనవి ఆ దశల్లో ఉన్నాయి.
రక్షణ శాఖ ఆధ్వర్యంలో నడిచే సైనిక పాఠశాలల సొసైటీ, అన్ని సైనిక పాఠశాలలకు ఎప్పటికప్పుడు మార్గదర్శకాలు జారీ చేస్తుంది. తద్వారా, ప్రతి పాఠశాల, ప్రత్యేకించి ప్రతి విద్యార్థి విద్యా నైపుణ్యం సాధించేలా చేస్తుంది.
విద్యార్థుల భవిష్యత్తును తీర్చిదిద్దడానికి కృషి చేస్తున్న సైనిక పాఠశాలల ఉపాధ్యాయుల శ్రమను కేంద్ర ప్రభుత్వం గుర్తించింది. విద్యా మంత్రిత్వ శాఖ ఇచ్చే ఈ కింది పురస్కారాలకు నామినేషన్లు పంపడానికి సైనిక పాఠశాలల ఉపాధ్యాయులు అర్హులు:
- ఉపాధ్యాయులకు జాతీయ పురస్కారాలు
- సమాచార పంపిణీ సాంకేతికత పురస్కారాలు
ఉపాధ్యాయుల్లో ప్రేరణ పెంచడానికి, సైనిక పాఠశాలల ఉపాధ్యాయులకు సంబంధిత సైనిక పాఠశాల ఛైర్మన్, స్థానిక పరిపాలన బోర్డు, ప్రిన్సిపాల్ నుంచి తగిన ప్రశంసలు, గుర్తింపు అందుతుంది.
రక్షణ శాఖ సహాయ మంత్రి శ్రీ అజయ్ భట్ ఈ రోజు లోక్సభలో లిఖితపూర్వక సమాధానం రూపంలో ఈ సమాచారం అందించారు.
ప్రధాన మంత్రి కార్యాలయం
మధ్యప్రదేశ్లోని పి.ఎం.జి.కె.ఏ.వై. లబ్ధిదారులతో ఆగష్టు, 7వ తేదీన సంభాషించనున్న - ప్రధానమంత్రి
ప్రధానమంత్రి శ్రీ నరేంద్ర మోదీ, మధ్యప్రదేశ్ కు చెందిన ప్రధాన మంత్రి గరీబ్ కళ్యాణ్ అన్న యోజన  లబ్ధిదారులతో, 2021 ఆగష్టు, 7వ తేదీ ఉదయం 11 గంటలకు, దృశ్య మాధ్యమం ద్వారా సంభాషిస్తారు.
రాష్ట్రంలో అర్హులైన వ్యక్తులందరూ, ప్రయోజనం పొందే విధంగా, ఈ పథకం గురించి మరింత అవగాహన కల్పించడానికి రాష్ట్ర ప్రభుత్వం విస్తృత ప్రచారం నిర్వహిస్తోంది. మధ్యప్రదేశ్ రాష్ట్రం, 2021 ఆగష్టు, 7వ తేదీని, ప్రధాన మంత్రి గరీబ్ కళ్యాణ్ అన్న యోజన దినోత్సవంగా జరుపుకుంటోంది.
మధ్యప్రదేశ్లో, పి.ఎం.జి.కె.ఏ.వై. పథకం కింద 4.83 కోట్ల మంది లబ్ధిదారులు 25,000 కు పైగా చవక ధరల దుకాణాల నుండి ఉచిత రేషన్ పొందుతున్నారు.
ఈ కార్యక్రమానికి మధ్యప్రదేశ్ గవర్నర్ శ్రీ మంగు భాయ్ పటేల్, ముఖ్యమంత్రి శ్రీ శివరాజ్ సింగ్ చౌహాన్ హాజరుకానున్నారు. ఈ కార్యక్రమంలో ఉత్తరాఖండ్, హిమాచల్ ప్రదేశ్, అరుణాచల్ ప్రదేశ్, అసోం, త్రిపుర, హర్యానా, గోవా రాష్ట్రాల నుండి ఆహార రంగానికి సంబంధించిన మంత్రులు, అధికారులు కూడా పాల్గొననున్నారు.
మంత్రిమండలి
ఆస్ట్రేలియా-ఇండియా వాటర్ సెక్యూరిటీ ఇనిషియేటివ్ పై సాంకేతిక సహకారం కోసం భారతదేశం మరియు ఆస్ట్రేలియా మధ్య అవగాహన ఒప్పందాన్ని మంత్రివర్గం ఆమోదించింది
ప్రధాన మంత్రి నరేంద్ర మోదీ అధ్యక్షతన జరిగిన కేంద్ర మంత్రివర్గం, భారత ప్రభుత్వంలోని గృహనిర్మాణ మరియు పట్టణ వ్యవహారాల మంత్రిత్వ శాఖ , ఆస్ట్రేలియా ప్రభుత్వ విదేశీ వ్యవహారాలు మరియు వాణిజ్య శాఖ  మధ్య సాంకేతిక సహకారం. పట్టణ నీటి నిర్వహణలో అవగాహన ఒప్పందం ఆమోదించింది.. 2021 డిసెంబర్లో ఎంఓయూపై సంతకాలు చేశారు.
పట్టణ నీటి భద్రతకు సంబంధించి రెండు దేశాల మ ధ్య ద్వైపాక్షిక సహకారాన్ని ఈ ఎమ్ఒయు బలోపేతం చేస్తుంది. ఇది పట్టణ నీటి నిర్వహణ కోసం అన్ని స్థాయిలలో సంస్థాగత సామర్థ్యాలను బలోపేతం చేస్తుంది; నీరు మరియు పారిశుద్ధ్య సేవల యొక్క ప్రాప్యత, స్థోమత మరియు నాణ్యతను మెరుగుపరచడం; నీరు మరియు నీటి సురక్షిత నగరాల యొక్క వృత్తాకార ఆర్థిక వ్యవస్థను ప్రోత్సహించడం; వాతావరణ స్థితిస్థాపక నీటి యాజమాన్య విధానాలను ప్రోత్సహించడం; నీటి నిర్వహణలో కమ్యూనిటీ భాగస్వామ్యాన్ని పెంపొందించడం మరియు అందుబాటు అవస్థాపన కొరకు చొరవల ద్వారా సామాజిక చేరికను మెరుగుపరచడం.
పట్టణ నీటి భద్రతకు సంబంధించిన కీలక రంగాలలో రెండు దేశాలు సాధించిన సాంకేతిక పురోగమనాల గురించి తెలుసుకోవడానికి ఇరు పక్షాలకు అవగాహన కల్పిస్తుంది. విద్యా మార్పిడి, ఉత్తమ అభ్యాసాలు మరియు సంస్థల సామర్థ్యాన్ని పెంపొందించడాన్ని ప్రోత్సహిస్తుంది. ఇది ఆత్మనిర్భర్ భారత్ సాకారానికి సహాయపడుతుంది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కర్ణాటకకు చెందిన గ్రాస్రూట్ ఇన్నోవేటర్ 2022 సంవత్సరానికి పద్మశ్రీకి ఎంపికయ్యారు
కర్నాటకలోని ధార్వాడ్కు చెందిన శ్రీ అబ్దుల్ ఖాదర్ నడకట్టిన్ అనే సీరియల్ గ్రాస్రూట్ ఇన్నోవేటర్  విభాగంలో 2022 సంవత్సరానికి ప్రకటించిన 107 మంది పద్మశ్రీ అవార్డు గ్రహీతలలో ఒకరు.
శ్రీ అబ్దుల్ ఖాదర్ నడకత్తిన్ ఓ సీరియల్ ఇన్నోవేటర్. అతని ప్రముఖ ఆవిష్కరణలలో చింతపండు గింజలను వేరుచేసే పరికరం, దున్నే బ్లేడ్ తయారీ యంత్రం, విత్తనాలు మరియు ఎరువుల డ్రిల్, వాటర్ హీటింగ్ బాయిలర్, ఆటోమేటిక్గా చెరకు నాటే డ్రిల్లర్ మరియు వీల్ టిల్లర్ ఉన్నాయి. అతని ఆవిష్కరణలన్నీ సుస్థిరత, వ్యయ-సమర్థత, పర్యావరణ అనుకూలత మరియు ముఖ్యంగా సామాజిక ఆమోదం సూత్రాలను ప్రదర్శిస్తాయి. వ్యవసాయ-వాతావరణ పరిస్థితులు మరియు నేల లక్షణాలపై అతనికి ఉన్న లోతైన జ్ఞానం దేశంలోని ఇతర రైతులకు అతనిని స్ఫూర్తిగా మార్చింది.
ఇతని మొదటి ఆవిష్కరణ "A Water అలారం," ఇది ఉదయం వరకు నిద్రపోయే తన స్వంత స్వభావాన్ని పరిష్కరించడానికి అతను చేసిన ప్రయత్నం. అతను అలారం కీ చివరన ఒక సన్నని తాడును కట్టారు. ఆ విధంగా కీ విప్పినప్పుడు, కీకి కట్టిన తీగకు తగులుతుంది. స్ట్రింగ్ క్రమంగా నీటితో నిండిన బాటిల్కు కట్టివేయబడుతుంది. కీ పూర్తిగా విప్పబడినప్పుడు బాటిల్ వంగిపోతుంది దాంతో అందులోని నీరు అతని ముఖం మీద పడుతుంది. అదేవిధంగా ఆయన ఆధునిక వ్యవసాయంతో ఔచిత్యాన్ని కొనసాగిస్తూనే స్థానిక ప్రజలకు వివిధ అవసరాలను తీర్చే వ్యవసాయ-సాంకేతికతలను మరియు పనిముట్లను అభివృద్ధి చేశారు.
నేషనల్ ఇన్నోవేషన్ ఫౌండేషన్  ఇండియా మద్దతుతో భారత ప్రభుత్వ స్వయం ప్రతిపత్తి సంస్థ అయిన సైన్స్ అండ్ టెక్నాలజీ  సంస్థ శ్రీ అబ్దుల్ ఖాదర్ నడకత్తిన్కు ఎన్ఐఎఫ్ 8వ జాతీయ గ్రాస్రూట్ ఇన్నోవేషన్ మరియు అత్యుత్తమ సాంప్రదాయం సందర్భంగా 2015లో జీవితకాల సాఫల్య పురస్కారం లభించింది. అప్పటి గౌరవనీయులైన భారత రాష్ట్రపతి శ్రీ ప్రణబ్ ముఖర్జీచే నాలెడ్జ్ అవార్డులు పొందారు. ఆ సందర్భంగా ఆయన అవార్డుకు గౌరవ సూచకంగా చెప్పులు లేకుండా నడవాలని నిర్ణయించుకున్నారు. అందుకే ఆయన "బేర్ఫుట్ సైంటిస్ట్"గా పేరు పొందారు.
చింతపండుకు సంబంధించిన అతని ఆవిష్కరణల కారణంగా, ప్రజలు అతన్ని "హునాసే హుచ్చా" అని పిలవడం ప్రారంభించారు. అంటే చింతపండు ఉన్మాది. నీటి కొరత కారణంగా చింతపండును ఆల్కలీన్ నీటితో పండించడంలో అతను విజయం సాధించారు. అలాగే చెట్టు నుండి చింతపండును పండించే సాంకేతికత మరియు చింతపండు గింజలను వేరు చేయడానికి అత్యంత ఆమోదించబడిన యంత్రం వంటి ప్రయోగాలతో మరింత ఖ్యాతి చెందారు. చింతపిక్కలను వేరు చేసే యంత్రాన్ని అభివృద్ధి చేయడానికి ఇది అతనికి ప్రేరణనిచ్చింది. చింతపండుతో విజయాన్ని సాధించిన అనంతరం ఆయన లోతుగా దున్నడం, విత్తనాలు విత్తడం మరియు ఇంధన సమర్థవంతమైన నీటిని వేడి చేసే బాయిలర్ వంటి వ్యవసాయ కార్యకలాపాలకు ఉపయోగపడే కొత్త ఆవిష్కరణలతో ముందుకు వచ్చారు.
సాహిత్యం మరియు విద్య, కళలు, సైన్స్, ఇంజినీరింగ్, వాణిజ్యం, పౌర సేవలు, ప్రజా వ్యవహారాలు, క్రీడలు మరియు వైద్యం వంటి వివిధ విభాగాలలో అందించబడే భారతదేశ అత్యున్నత పౌర పురస్కారాలలో ఒకటైన పద్మ అవార్డులు గత కొన్ని సంవత్సరాలుగా అట్టడుగు స్థాయిలోఉన్న ఆవిష్కర్తలకు గుర్తింపును ఇస్తున్నాయి. తద్వారా ప్రస్తుత తరాన్ని మరింతగా ఆవిష్కరింపజేయడానికి స్ఫూర్తినిస్తుంది!
ఎన్ఐఎఫ్ 8వ జాతీయ గ్రాస్రూట్స్ ఇన్నోవేషన్ మరియు అత్యుత్తమ సాంప్రదాయ నాలెడ్జ్ అవార్డుల సందర్భంగా శ్రీ అబ్దుల్ ఖాదర్ నడకట్టిన్ అప్పటి గౌరవనీయులైన రాష్ట్రపతి శ్రీ ప్రణబ్ ముఖర్జీ చేతుల మీదుగా లైఫ్టైమ్ అచీవ్మెంట్ అవార్డును అందుకున్నారు.